《送何侍御谪官之楚》
明代·唐伯元

离亭歌管曲新翻，慷慨看君下紫垣。驿路风光收客泪，洞庭波澜是君恩。

乾坤几见三闾庙，词赋难招万古魂。明过湘江回首处，贾生才思不堪论。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。